Matwill F - Jun 2022
Had an awesome weekend with wife and son. Spacious room, so he could play around, close to the centre and amazing breakfast.
Boord Guesthouse se terugvoer
It was an absolute pleasure having you and we look forward to your next visit.
Juan R - Mei 2022
Ons was baie vriendelik verwelkom. Die ontbyt was heerlik.
Baie lekker beddegoed en die sjokolade in die aand op ons kopkussings was baie spesiaal. Ons is bederf met warmwatersakke in die aand. Baie dankie vir julle goeie diens.
Dankie vir die pragtige woorde. Dit was vir ons 'n voorreg om julle te ontvang en ons hoop jul kom gou weer. Ons doen altyd ons bes.
Sanette J - Mei 2022
Ons het in drie kamers ingeklok. Alles was ruim en het als gehad wat nodig was.
Ons is baie bly om te hoor julle was so tevrede. Dis altyd vir ons 'n riem onder die hart, want ons doen ons beste. Ons sien uit om julle volgende keer terug te verwelkom. Dankie dat julle by ons gebly het.
Carin L - Mrt 2022
Baie vriendelike, hulpvaardige personeel met gerieflike kamers.
Personeel doen ekstra moeite en sien jou behoeftes raak. Het spesiale moeite gedoen vir my kind wat na operasie moes oornag. Hulle is puik!
Ai Carin dit was mos nou darem net een baie groot plesier!
Ons hoop dit gaan nou al baie beter met "ons" liewe pasient!
Sterkte en dankie dat julle by ons gebly het.
Allerbeste wense van Sherry en Span.
Heila V - Feb 2022
Dankie dat julle by ons gebly het. Ons is baie bly jul het dit geniet en ons sien uit om jul terug te verwelkom.
Annemarie N - Jan 2022
Baie lekker, vriendelike personeel.
Sherry is baie behulpsaam, ons wou skuif na ander kamer en sy het dadelik moeite gedoen.
Dit was heerlik om julle lekker familie te he en ons sien uit om jul weer terug te verwelkom.
Dankie dat jy moete gedoen het met n volpunte review - vir alles!
Ons probeer altyd ons bes en ons waardeer dit opreg.
Sunet N - Des 2021
Persoonlik dink ek die gastehuis kort bietjie opgradering. Die trappe was baie klein en moeilik om met bagasie op en af te gaan. Ontbyt, 3 dae in 'n ry, elke keer dieselfde.
Dankie dat julle by ons gebly het.
Daar is grondverdieping kamers vir mense wat nie trappe wil klim nie. Dalk volgende keer daar bespreek. Party van ons kamers het lekker oop kaggels.
Ontbyt word in die winter voor ons oop kaggel bedien en in de somer langs die swembad. Ons ontbyt is altyd dieselfde en bestaan uit die volgende om te kies - of om alles te neem:
- Hawermout met heuning en versnipperde droee vrugte,
- Engelse Ontbyt met keuses van spek, roosterbrood (wit of volgraan - jy kies) gebraaide tamatieskywe, "baked beans", sampioene - en eiers nes jy wil he (gebraai, geposjeer, roereiers of hardgekookte eiers - jy kies)
- "French Toast met goue stroop.
- Gerasperde kaas, komkommer, slaai en piesangbrood of roosterbrood
- Drie soorte tee, moerkoffie of poeierkoffie, lemoensap, warm sjokolade, marmelade, arbeikonfyt, heel groenvye of gemmer, Bovril, souse ens, ens. .
Aangename verblyf met alle moontlike geriewe.
Ons het baie lekker gebly by Boord Guesthouse. Die ligging is uitstekend en Sherry en die personeel het gesorg daarvoor dat daar in al ons behoeftes voorsien word. Die ontbyt is baie lekker en die geriewe voldoen aan al ons behoeftes. Ek sal graag in die vervolg weer daar wil tuisgaan en beveel die akkommodasie aan.
Dit was n voorreg om sulke heerlike gaste soos julle te hé. Ons sien uit na jul volgende besoek. Dankie vir die mooi woorde. Geseende Kersfees.
Answa P - Aug 2021
Ons het heerlik gebly by Boord Gastehuis!
Die beddens slaap heerlik en die spierwit beddegoed is 'n bonus. Die personeel is vriendelik, die ontbyt is lekker en ek kan dink dat die swembad in die somer lieflik is.
Dankie vir jou mooi woorde Answa. Ons waardeer dit opreg. Kom gou weer. Dit was lekker om jou hier te hê.
Janke V - Jul 2021
Die gastehuis is gerieflik geleë, dit bied 'n pragtige uitsig op die berge, die diens is topklas en die ontbyt heerlik. Die bogenoemde en die feit dat hulle troeteldiervriendelik is, maak van hulle ons heel gunsteling blyplek in Stellenbosch!
Baie dankie vir jou mooie woorde. Dankie dat jy by ons gebly het. Kom gou weer.
Dit mag 'n cliché wees, maar die Boord Gastehuis is 'n ware tuiste weg van die huis .
Ons sien hulle beslis weer. Die eenheid was 5 ster en die kaggelvuur was 'n groot bonus. Van die eienares tot die personeel het ons dadelik tuis laat voel. Een van die min plekke wie se foto's 'n ware weergawe is van wat jy kry. 'n Wonderlike ondervinding.
Baie dankie vir die wonderlike aanbeveling. Julle en Yogi was nommerpas ons geliefkoosde soort gaste. Dankie dat jul by ons gebly het. Ons sien uit om jul gou weer in Stellenbosch te verwelkom.
Dit was heerlik om jul hier te he en jul goedgemanierde, pragtige skoon dierekind is enige tyd weer welkom. Dankie dat julle ons gekies het.
Christian B - Mei 2021
Koue klipvloer. Nie weer in die winter nie.
Die warmwatersak was 'n aangename verrassing en het handig te pas gekom. Ontbyt was ook goed. 'n Algemene irritasie met gastehuise en hotelle is die TV en DStv remote controls wat 'traag' is. Waarskynlik die batterye wat aan die papkant is. Bestuur behoort dit te toets en te vervang sodra dit 'n traagheid toon. Die eerste twee handdoeke wat ek opgetel het het swart merke op gehad.
Jammer jy het nie baie lekker gebly nie, maar ek is bly jy het, soos jy se, die goeie ontbyt voor ons oop kaggel geniet, en ek is ook bly jy het die warm watersak, die lekker sjokolade en klein glasie sjerrie geniet voor slaaptyd. Ons doen ons bes.
Die klipvloere word daagliks met ontsmetmiddel gewas, met ons baie streng Covid protokol, vir ons gaste se veiligheid. Mens kan dit ongelukkig nie met matte doen nie, kan mens? Ek volg op oor die beweerde swart merke op die handoeke.
Dan, 50% van ons kamers het heerlike oop kaggels in en die res het lekker knus olieverwarmers. Al ons gordyne het benewens "block-out" ook dik wollerige knus voering. Oor die traagheid van die afstandbeheer kan ek nie kommentaar lewer nie. Hul word daagliks getoets, as deel van ons roetine. Hulle werk.
Charl L - Mei 2021
Aankoms was vreemd en onpersoonlik, klokkie gelui en gewag. Moeilik gekommunikeer met die persoon wat kom oopmaak het.
Ons sluit definitief ons voordeur en neem definitief die sekuriteit van ons inwoners ernstig op, so ek is jammer, maar jy gaan definitief altyd ons voordeurklokkie moet lui. Ons het gevolglik nog nooit ooit enige insidente gehad nie. Ons is in n baie veilige area, ek weet, en ten spyte daarvan, is ons versigtig. Ons sal nooit ons voordeur laat oopstaan nie. Dis ononderhandelbaar.
Wegbreeknaweek na Stellenbosch.
Goeie ligging en baie naby middestad van Stellenbosch. Baie goeie diens gekry tydens ons verblyf met 'n smaaklike ontbyt daagliks. Kamer was ruim, skoon en goeie bed. Baie goeie verblyf en kan dit aanbeveel.
Baie dankie dat julle by ons gebly het. Dit was vir ons heerlik om julle te verwelkom. Dankie vir die mooi woorde, ons waardeer dit opreg. Kom gou weer!
Baie aangenaam, vriendelik, behulpsaam.
Die Boord gastehuis is vriendelik en netjies. Al die Covid-protokolle word baie goed nagekom. Die warmwatersak in ons bed was 'n baie aangename verrassing toe ons op die koue aand in die bed klim! Die personeel is vriendelik en hulpvaardig.
Baie dankie dat julle by ons gebly het en dankie vir die mooi aanbeveling. Ons waardeer dit opreg en sien uit om jul gou weer terug te verwelkom.
Frans K - Jan 2021
Aangename, vriendelike omgewing.
Alle besienswaardighede is maklik bereikbaar.
Dankie vir die moeite om ons te resenseer. Ons waardeer dit opreg. Ons is so bly dat dit lekker was- ons probeer altyd ons uiterste bes. Ons hoop om jul gou weer terug te verwelkom.
Michelle S - Nov 2020
1ste is daar nie wifi soos geadverteer nie asook nie sjerrie en sjokolade nie. Groot teleurstelling. Die kamer is bitter klein vir 4 volwassenes en min spasie om te beweeg. Veral as daar 4 mense in die kamer is.
Dat u nie sherry en sjokolade gekry het nie is 100% nie reg nie- al ons gaste kry dit.
As u nie in die kamer is tydens "turn-down" nie kan ons uiteraard tog nie sherry aanbied nie - maar daar wag steeds sjokolade op elke kussing. Ek sien tog u was meer positief oor ons ligging en ons waarde vir geld. Dankie daarvoor.
Die Internet was af want die nare padbouers op die R44 het die veselkabel beskadig. Dis frustrerend, ek weet, maar immers buite ons beheer? n Hotelkamer wat 4 volwassenes akkommodeer is eerstens uitsonderlik en tweedens, met alle respek, sal daar dan uiteraard minder spasie wees. Ons kamers is uitsonderlik ruim. Juis daarom kan ons 4 volwassenes in een kamer ontvang.